Shqipëri: Pashkët Ortodoske i gjejnë dyert e kishave të mbyllura nga COVID-19
At Theodhori Nikolla i tha Zërit të Amerikës se prej 28 vitesh kjo është hera e parë që ai i zhvillon shërbesat fetare pa besimtarë
Festa e Pashkëve për të krishterët ortodoksë këtë vit është jo e zakonshme. Kishat janë mbyllur në Gjirokastër nga situata e pandemisë së koronavirusit dhe besimtarët po i ndjekin shërbesat fetare përmes rrjeteve sociale. Që prej periudhës së komunizmit ku feja ishte e ndaluar me ligj besimtarët këtë vit nuk do të mund të shkojnë në vendet fetare. Dyert e kishave ortodokse qëndrojnë të mbyllura dhe atmosferës së pashkëve do t`i mungojnë këtë vit nw objektet fetare, besimtarët. Por shërbesat fetare ndiqen prej tyre përmes rrjeteve sociale apo mediave. At Theodhori Nikolla thotë se prej 28 vitesh kjo është hera e parë që ai i zhvillon shërbesat fetare pa besimtarë. “ Që pas periudhës së komunizmit në Shqipëri ku besimi fetar ishte i ndaluar me ligj kjo është hera e parë që besimtarët do të qëndrojnë të mbyllur. “Edhe në kohë të komunizmit ai që besonte vazhdonte të besonte edhe pse i mbyllur”,thotw zoti Nikolla “ Ar Theodhori Nikolla përcjell edhe një mesazh për besimtarët ortodoksë. Ndërkohë Buka e Bekuar e Pashkës dhe vezët e kuqe janë përgatitur si cdo vit nga sipërmarrjet e vogla dhe nuk do ti mungojnë atmosferës festive. Me besimtarët orotdoksë do të ndajnë urimet,këtë radhë në largësi, edhe besimtarët e feve të tjera që në Shqipëri e kanë traditë harmoninë ndërfetare